AksaraLLM/aksara-bahasa-daerah-v1 huggingface dataset:
Tari Topeng Kuncaran inggih punika seni tari tradisional saking wawidangan Sunda, Jawa Barat sane kasolahang olih para pragina nganggen topeng ring prarainyane. Mapaiketan sareng tari topeng Cirebon, Kuncaran taler madue soroh miwah akeh topeng sane pinaka lambang karakter jadma.

Lelintihan 
Tari Topeng Kuncaran sujatinnyane pinaka panglimbak saking tari topeng saking Jakarta sakewanten kalimbakang manut adat miwah nilai tradisional krama Sunda. Carita ring ungkur pangriptan sasolahan puniki nganinin indik tresna raja sane katulak olih anak istri nyantos sang  raja krodha. Kantos mangkin tari Topeng Kuncaran puniki kantun kasolahang kantos ka mancanegararing acara budaya, pagelaran utawi acara resmi sane tiosan. Rumasuk taler pesta rakyat miwah hajatan pribadi.

Properti

Topeng 
Properti sane kanggen sajeroning nyolahang tarian puniki utamannyane inggih punika topeng. Ketahnyane topeng sane kanggen kakaryanin saking bahan kayu miwah sampun kawarnain. 

Wenten limang soroh topeng minakadi ring sor puniki.

Topeng Panji 
Topeng Panji inggih punika soroh topeng sane mawarna putih madue makna kesucian minakadi anak alit sane wawu embas.

Topeng Samba 
Topeng Samba inggih punika topeng sane mawarna putih, karakternyane ceria miwah lincah minakadi anak sane durung kelih.

Topeng Rumyang 
Topeng Rumyang inggih punika soroh topeng sane mawarna barak nguda pinaka lambang anak anom.

Topeng Pating utawi Tumenggung 
Topeng Patih inggih punika topeng sane madue cerawispinaka lambang anak anom, sakewanten baosnyane teges.

Topeng Kelana 
Topeng Kelana inggih punika soroh topeng sane mawarna barak antuk panyingakan sane nelik nyihnayang anak sedeng krodha. 

Tiosan ring topeng, wenten makudang-kudang properti tiosan minakadi ring sor puniki.

Keris 
Silih tunggil properti wajib sajeroning seni Tari Topeng Kuncaran inggih punika keris. Keris sane kanggen puniki nganutin karakter miwah peran praginannyane.

Mahkota 
Pateh minakadi keris, properti aksesoris mahkota puniki nganutin karakter miwah peran praginannyane.

Gelang miwah Anting 
Properti wajib tiosan nggih punika gelang. Gelang puniki kanggen ring tangan miwah cokor pragina. Pragina Tari Topeng Kuncaran taler nganggen aksesoris anting.

Alat Musik 
Properti utama miwah wajib sane patut wenten ring Tari Topeng Kuncaran inggih punika alat musik tradisional. Ketahnyane sasolahan puniki kairing antuk alat musik gamelan, minakadi gong, bonang, saron, miwah sane tiosan.

Busana 
Para pragina nganggen baju taler celana sane tegehnyane ajejengku antuk motif miwah warna sane cerah. Para pragina taler nganggen senteng sane kaiket ring kanta miwah sabuk sane nganutin warnan busanannyane.

Pustaka
Bika ambon inggih punika sanganan khas Medan, Indonesia. Sané malakar saking tepung tapioka, taluh, gula, miwah santen. Bika ambon sané kakaryanin selami  12 jam niki biasané tetep nyidayang kaajeng selami petang wai, sawiréh sawusan petang wai sanganan puniki pastika sayan keras. Sanganan basah puniki ketah madue jaring-jaring ring dalemnyané. Wénten taler bika ambon sané kaadol antuk makudang-kudang soroh rasa, makadi pandan, coklat, kéju, miwah sané lianan.

Babad 
Ngantos mangkin nénten wénten kapastian miwah panyelehan sosiokultur indik masa pangawit kawéntenan bika ambon.

Versi kapertama; Manut tutur M Muhar Omtatok, budayawan miwah sejarawan, sanganan bika ambon mawit saking Bika utawi Bingka sanganan khas Melayu. Selanturnyané, bingka punika kauwah antuk bahan pengembang lianan sakadi nira/tuak ental ngantos wénten rongga tur mabinayan tekéning sanganan bika pangawitnyané. Salanturnyané, M. Muhar Omtatok nugtugang yéning sanganan puniki kabaos bika ambon sawiréh ketah kauningin tur kaadol ring pasimpangan Jl. Ambon-Sei Kera Medan.[ngidih pustaka]

Versi kalih; Kruna "Ambon" ring bika ambon inggih punika singkatan saking Amplas Kebon (sawireh krama médan seneng nyingkat kruna) Dialék médan. Ring masa kolonial Belanda, para imigran sané meneng ring Daerah Amplas sisi kangin tukad -- kabaos Amplas Kebon -- ngawinang sanganan bikang salanturnyane kaadol ka Kota Medan tur salanturnyane kaloktah sawiréh kasenengin krama Belanda miwah Tionghoa duk punika.

Versi tiga tur papat (nénten ngyakinin); duk dumun ada anak Ambon sané makta sanganan bingka ka Malaysia tur salanturnyané dados istilah. Versi papat, Ambon inggih punika kruna saking basa Médan sané maartos lemuh. Nanging, kruna puniki sampun sué ten kaanggén ring Médan.
Duk tanggal 26 Agustus 1933, koran édisi Belanda, De locomotief, madaging iklan di Kota Semarang sané maosang bika ambon.  Bikang ambon taler sampun katulis olih koran sané pateh ring warsa 1896 di Kwitang, Batavia --mangkin Jakarta-- (De locomotief: Samarangsch handels- en advertentie-blad, 10-02-1896).

Bika ambon kaloktah pinaka oleh-oleh khas Kota Medan, Sumatra Utara. Ring Medan, Jalan Mojopahit di wewidangan Medan Petisah wénten 30 toko sané ngadol sanganan puniki. Soang-soang toko ring genahé puniki mresidayang ngadol akéhan saking 1.000 bungkus bika ambon awai nuju hari raya.

Pustaka
Gambang Kromong inggih punika kasenian musik (orkés) paduan gamelan miwah piranti musik étnis Cina, luir ipun sukong, téhyan, kongahyan. Kawastanin "Gambang Kromong" mawit saking 2 pasang piranti perkusi, gambang miwah kromong.

Pinih riin kasenian Gambang Kromong puniki kabentuk olih komunitas Tionghoa sané pimpinannyané mapesengan Nie Hoe Kong (kapitan Cina masa jabatan 1736-1740) - kaangkat olih kompeni Belanda.

Asal-Usul 
Krama Betawi, krama asli ring Jakarta wantah hasil akulturasi suku-suku ring Nusantara sané saling mainteraksi. Akulturasi punika wenten ring musik, basa, parikrama, miwah sané lianan. Gambang Kromong inggih punika silih tunggil akulturasi budaya musik Betawi-Cina.

Musik Gambang Kromong akéh nglimbak ring krama Cina Bénteng. Suku Cina sané rauh ka Indonesia mawit saking kota Kanton, Fukien, miwah Ka-Eng-Tjiu miwah makta kabudayaan Cina. Logat basa Cina sané akéh kaanggé wantah logat Kuo-yu. 

Krama Cina sané meneng ring Jakarta madué 2 sebutan :

 Singkhek (tamu baru), inggih punika anggon baos ring krama Cina sané kari orisinil.
 Peranakan, anggon baos ring krama Cina sané sampun mabaur miwah maakulturasi.

Bentuk kasenian sané kalakon olih krama Cina ring Jakarta kari meciri budaya Cina asli. Piranti musik sané kaanggé antuk hiburan miwah upacara wantah terompét/jutao, cecer/gembreng, genderang, canang, sukong, tehyan, kongahyan, miwah suling. Piranti puniki dados cacirén indikasi budaya Cina. 

Krama Cina Bénteng nglimbangkang kaseniannyané sareng kasenian suku sané lianan ring Jakarta. Hasil panglimbakan utawi pasikian punika wantah kasenian Gambang Kromong. Musik Gambang Kromong muncul ring tahun 1880, tatkala Bek Teng Tjoe - klian kampung Tionghoa ring Pasar Senen magelarang mantuka ring para tamiu. Ring tahun 1937, orkés-orkés musik Gambang Kromong dados maju miwah kaloktah ka wawengkon sané lianan ring Indonésia.

Piranti Musik 
Piranti musik kasenian Gambang Kromong inggih punika :

 Gambang
 Kromong
 Suling
 Jutao
 Kongahyan
 Tehyan
 Sukong
 Kecrek
 Ningnong
 Kendang (cenik miwah gedé)
 Kempul
 Gong

Pustaka
Tari Manggar inggih punika sasolahan tradisional sane nyaritayang indih babad saking Kota Pekanbaru, inggih punika katemuang Kota sane mawasta Sena utawi sane mangkin ketah kauningin antuk Senapelan.  Tari Manggar kasolahang olih anak lanang miwah istri. Para pragina masolah nganggen busana adat Riau. Sajeroning sasolahan puniki pragina istri nganggen baju kurung miwah paiasan suntiang sane wneten ring duur. Pragina lanang makta tuked sane wenten iasan ring duur tungkednyane.

Pustaka
Pendap inggih punika soroh ajengan sekadi pesan, sané dados ajengan khas saking Propinsi Bengkulu. Pendap ngelah cita rasa lalah miwah gurih, taler ambu khas don keladi sané dados pengaputné.
Ajengan khas puniki kanikayang sampun nembus pasaran ring makudang kota ring Indonésia, minakadi Jakarta, Lampung, Palémbang, Pangkal Pinang miwah Jambi, taler pasar mancanegara sekadi Ostrali, Bélgia, Jepang, miwah negara liyanan.

Lelintihan 
Pandap inggih punika ajengan tradisional khas Krui, Lampung Kawan, miwah Bengkulu, sané sampun wénten saking aab ‘’nenek moyang’’. Pendap taler polih dados tema silih tunggil tembang sané kawedar ring album tembang daérah Bengkulu sawatara warsa 1990-an. Mawit saking makudang wit, pendap koné dados ajengan senengan saking Présidén kapertama Indonésia Ir. Soekarno rikala ngemargian masa pangasingan ring Kota Bengkulu saking 1938 nganti 1942. Nenten wantah kénten, ajengan khas tradisional puniki taler dados langganan Présidén kalima Mégawati Soekarnoputri.

Tata cara 
Makarya pendap kapertama, samian basa-basa kaalusang salanturné kacampuh sareng ulam pilihan sané akéh madaging isi, tur sampun kagetep mauukuran sawatara 3-4 cm, salanturné kacampuh rata sareng kikihan nyuh miwah kikihan nyuh sané sampun magoreng. Dados pangaput pendap, nganggen don biu miwah don keladi, don biu kapanesang duur apine mangda layu, sapunika don keladiné kaumbah miwah kagetep alit-alit. Don keladi katata rapi ring duur don biu ring tengahné kawewehin ulam miwah basa-basa sané sampun kacampuh. Don biu, don keladi taler isiné kakaput becik nganggen tali rafia mangda prasida kakukus.
Pawigunaan ulam maisi padet matatujon mangda ngasilang rasa pendap sané gurih taler isiné nénten gelis rusak rikala kalolah sinarengan basa-basa punika. Ring aab sané lintang, isi ulam patut kapendem apetengan mangda ritatkala kadagingin basa-basa pacang gelis nyusup ring ulam punika. Proses fermentasi punika ngaranayang parinama ajengan puniki pendap. 
Kaunikan liyanan saking pendap wénten ring suwené proses pangukusan. Yen ring ketahné pepes wantah kakukus utawi kapanggang pinih suwé 30 menit, sakéwanten antuk pendap, patut kakukus nganti 8 jam. Paindikan punika kamargiang mangda ngicalang upas  oksalat ring bongkol don keladi, rikala punika kaajeng ten karatengin becik pacang ngaranayang gatel-gatel, taler munggahang résiko keni batu ginjal.

Pustaka
Saté Bandeng inggih punika ajengan tradisional khas Banten, Indonésia.
Saté Bandeng malakar saking ulam bandeng (Chanos chanos; ) sané karesikin tulang ipun, isiné kabasain miwah kamanjingang malih ring jero kulitne, lantas katusuk utawi kajepit nganggo tiing, lantas kapanggang duur baa langas.

Lelitihan 
Saté Bandeng pinaka silih tunggil ajengan khas Banten, kauningin sampun wénten saking aab sultan kapertama Banten, Sultan Maulana Hasanuddin, ring warsa 1552-1570. Mawit carita, ajengan khas puniki ngelimbak rikala Sang Sultan ngaptiang ngajeng ulam bandeng. Sang sané maratengan ring kasultanan inguh santukan ulam puniki ngelah akéh duwi tulang miwah mabaya rikala kaolah sacara langsung kakukus utawi kapanggang antuk Sultan taler pategeh-pategeh kasultanan. Sapunika sang sané maratengan maduwé manah nekdekang isi saking ulam, miwah ngeresikin tulang-tulang duwi ipun taler ngabelasang kulit sareng isi ipun. Ulam sané sampun dekdek kacampuh sareng basa-basa lantas kakaput nganggen kulitné.
Sapamargi galah, saté bandeng nenten wantah kaajeng olih kulawarga praratu kemanten. Panjak umum taler ngawitin makarya antuk ajengan saparahin, taler kapasarang dados gagapan antuk wisatawan sané rauh ring Sérang utawi wawengkon pasisi ring Propinsi Banten.

Tata cara 
Lakaran utama ajengan puniki pasti saking ulam bandeng, kasarengin lakaran liyanan nyuh makikih karatengin, uyah, toya asem, taluh, santen, lengis, don biu anggen ngaput, tiing anggen nusuk miwah manggang. Ring basa-basa ipun wenten minakadi tabia keriting, ketumbah, ginten, jaé, isén, kunyit matunu, bawang, lan kesuna.

Bandeng kaumbah miwah kagetok-getok mangda isi saking awak bandeng pesu ring tendasné, ngeresikin duwiné miwah tulangné sané wenten ring isiné, lantas isi kasangrai ngati atenga lebeng, kacampuh sareng basa-basa punika. Salanturné isi kacampuh sareng taluh lantas dagingin ring kantong kulit bandeng lantas jepit nganggén tiing, rikala mapanggang kaolésin basa-basa.

Pustaka 

Saté
Sanganan Banten
Bandeng
Sup konro inggih punika ajengan sup iga sapi khas Indonésia sané maasal saking Bugis miwah Makassar. Sup puniki ketahné kakaryanin saking lakaran iga sampi utawi ulam sampi. Ajengan makuah sané mawarna soklat selem puniki ketah kaajeng sareng burasa miwah tipat sané kagetep-getep. Warna selem puniki maasal saking kluwek sané mawarna selem. Mabasa santukan ring jeroné nganggén ketumbah. Rasa lalah miwah mabasa puniki kakaryanin saking campuhan basa-basa, minakadi ketumbah, keluwak, akedik pala, kunyit, cekuh, kayu manis, asem, don limo, cengkéh, miwah janggar ulam.

Soroh 

Konro sujatiné karatengin makuah ring rupa sup sané akéh basa-basa ipun, sakéwanten mangkin wénten soroh tuh sané kasengguh "Konro bakar" punika iga sampi bakar antuk basa khas konro. Konro bakar ketahné taler kasajiang sareng sup konro sané magenahang ring genah liyanan.

Pustaka
Jongmyo (Hangul: 종묘; Hanja: 宗廟) inggih punika silih tunggil klenténg Konfusianisme sané anggén antuk ngalestariyang upacara pikélingan majeng para pitara raja miwag ratu Dinasti Joseon Koréa (1392–1897). Mawit saking UNESCO, klenténg puniki dados klenténg Konfusianisme krajaan pinih purwa sané kalestariyang miwah upacara ritual ngalanturang dresta sané katetapang ring abad ka-14. Kuil sekadi puniki wénten rikala aab Tiga Krajaan Koréa (57–668), sakéwanten nénten kajaga sué. Kuil Jongmyo ngarajing ring lis Tetamian Jagat UNESCO ring warsa 1995.

Puri Changdeok miwah Puri Changgyeong magenah ring kalér Jongmyo. Yulgok-ro ngawelasang Jongmyo saking puri ring warsa 1932 nganti 2019, Ngantos Yulgok-ro kagentosin dados terowongan marga miwah hubungan riantara Jongmyo miwah puri kaulihang. Wangunan utama Jongmyo kawangun ring sasih Oktober 1394 rikala Taejo, pangadeg miwah raja kapertama Joseon, ngingsirang ibukota nuju Hanseong (mangkin Seoul). Klenténg punika puwun olih api ring Invasi Jepang ring Korea (1592–1598), salanturné kawangun malih ring pamahbah warsa 1600-an.

Klenténg tetep dados genah upacara majeng pitara Jongmyo Daejae, ring dija trah kulawarga kakaisaran minghormatin atman pitara ipun sesampun séda.

Pustaka
Tari Bidadari Terminang Anak inggih punika sasolahan tradisional sane wit saking Rejang Lebong, Propinsi Bengkulu. Sasolahan puniki sering kasolahang ring akeh acara minakadi nyambrama tamiu, upacara pawiwahan, miwah akeh acara tiosan. 

Tari Bidadari Terminang Anak utawi ring basa Bengkulu taler kabaos Bidadei Teminang inggih punika sasolahan sane nyihanayang widiadari jegeg sane tedun saking langit nuju ka gumine jagi nunas anak alit. Sasolahan puniki ketah kasolahang olih anak istri, antuk silih tunggilnyane nganggen busana sane matiosan. Pragina antuk busana sane matiosan pinaka cihna anak alit saking gumi sane kangkat pinaka pianak olih widiadari. Minakadi sasolahan-sasolahan tradisional ring Indonesia sane nyaratang makna miwah filosofi, Tari Bidadari Terminang Anak taler madue makna inggih punika rejeki sane rauh saking langut mantuk jadma ring gumi.

Busana miwah Properti 
Para pragina ring Tari Bidadari Terminang Anak nganggen busana marupa busana khas anak istri ring Bengkulu kajangkepin antuk senteng. Tiosan punika para pragina taler nganggen payasan ring duur. Ketahnyane sajeroning Tari Bidadari Terminang Anak para pragiannyane nganggen busana sane mawarna cerah. Para pragina ring Tari Bidadari Terminang Anak taler kajangkepin aksesoris. Busana para pragina sane kapanggih ramia pinaka gegambaran sakayan miwah karakter sane kaduenin olih Rejang Lebong.

Gerakan 
Gerakan sane kasolahang ring Tari Bidadari Terminang Anak pinih dinamis, harmonis, miwah ritmis. Sakewanten aab jagate ngawinang gerakan ring Tari Bidadari Terminang Anak puniki taler ngalamin panglimbak mangda kacingak sayan becik. Sakewnaten yadiastun kenten pawewehan gerak puniki nenten ngilangin gerakan lami miwah tetep nganutin makna awal sasolahan puniki.

Musik Pangiring 
Iringan musiknyane, Tari Bidadari Terminang Anak nganggen iringan musik khas wawidangan Rejang Lebong. Pateh minakadi gerakan sasolahannyane, manut panglimbaknyane iringan musik sajeroning Tari Bidadari Terminang Anak taler ngalamin panglimbak miwah paweweh, nyantos suasana sasolahan manados sayan meriah.

Panglimbak 
Sajeroning panglimbaknyane, kantos mangkin Tari Bidadari Terminang Anak kantun kalestariang ring wawidangan Propinsi Bengkulu. Tari Bidadari Terminang Anak sering kasolahang sajeroning akeh acara minakadi nyambrama tamiu, upacara adat, resepsi pawiwahan utawi ring acara pentas seni. 

Tiosan punika, mangda sasolahan puniki tetep lestari, nenten kidik taler sekolah-sekolah miwah sanggar tari ring Propinsi Bengkulu sane ngajahin Tari Bidadari Terminang Anak majeng murid-muridnyane. Antuk punika pangaptinnyane mangda prasida manados penerus sana ngupapira Tari Bidadari Terminang Anak ring masa sane jagi rauh.

Pustaka
27 Ilir (aksara Bali: ᭝᭒᭗᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod.

Pustaka

Pranala jaba 
  Situs Pamréntahan Sumatra Kelod
  Situs Badan Pusat Statistik Sumatra Kelod
  Situs Resmi Kota Palémbang
  Situs Badan Pusat Statistik Kota Palémbang
cutetan: URL dados kauahin/ilang. Yening URL nenten aktip, ngiring kausap saking lis baduur.

Ilir Barat II, Palémbang
Kelurahan ring Kota Palémbang
Patra Cina inggih punika pepatran Bali sané pola dasarnyané manutin pola dasar tradisional Indonésia, sakéwala ngambil bentuk sekar pucuk sané mawit saking negri Cina. Pepatran puniki wantah simbul sané kagunayang olih krama Bali sekadi artefak sané medaging nilai-nilai filosofis adat Bali. 

Patra Cina inggih punika taler silih tunggil produk multikultural (hasil akulturasi) budaya Bali tur budaya Cina. Para krama Bali sané keturunan Cina ngaryanin patra puniki nganggé pola tradisional Bali miwah bentuk sekar pucuk, sekar sane identik tekéning budaya Cina, makadi simbul persatuan unsur Bali-Cina.

Sejarah 
Informasi antuk sejarah Patra Cina wenten ring karya tulis sané katulis olih Sulistyawati sané mamurda “Intergrasi Arsitektur Tionghoa ke dalam Arsitektur Puri Agung Karangasem”. Manut ring tulisannyané, arsitektur ring Puri Amlapura utawi Puri Amsterdam, Karangasem pinih riin kakaryanin olih keturunan Cina, Cik A Tuang. Ornamen puniki wantah simbul akulturasi budaya Bali-Cina ring puri, ornamen Cina nganggé pola khas Bali selanturnyane kawastanin Patra Cina.   

Patra Cina wantah stiliran saking sekar pucuk sané pangelolaan batang, don, lan sekarnyané kabuat tegas mangda nyimbulang pola sané kontruktif. Ring Bali, sekar pucuk kaanggé dados Kalpika/Kartika, piranti sulinggih antuk pamuput upacara.

Patra Cina dados Dékorasi 
Patra Cina biasané kaanggé dados ornamen ring wewangunan tradisional Bali, contohnyané pura. Ring pura, kapahat ring bagian teben, tengah, utawi duur wangunan. Patra puniki masifat dekoratif tur nyimbulang entik-entikan reriptaan Ida Sang Hyang Widhi Wasa. Ukiran-ukiran Bali tur wayang taler nganggé patra cina puniki.

Pustaka
Tradisi Kebo-Keboan inggih punika tradisi sané katami rauh mangkin olih krama Suku Osing ring Kabupatén Banyuwangi. Kebo-keboan wit saking kruna "kebo" sané mateges "kerbau" sajeroning basa Indonesia. Punika mawinan manut sakadi wastané, tradisi kebo-keboan kalaksanayang olih parajanané irika antuk mapayas nyuti rupa kadi kebo. Tradisi punika kalaksanayang, matetujon nguncarang rasa angayubagia majeng ring Hyang Parama Kawi duaning sampun kapaica pala sané mupu ring carik. Tiosan ring punika, tradisi kebo-keboan taler kalaksanayang matetujon ngaptiang mangda polih tanah sané becik saha nénten wénten kapialang hama rikala matetanduran.

Dudonan Pamargin Tradisi 
Tradisi kebo-keboan puniki kamargiang nganutin tata-titi sané sampun katami, inggih punika minakadi ring Desa Alasmalang, wénten tigang dudonan.

 Sané kapertama, makudang-kudang krama kapayasin marupa kebo, antuk awakné kawarnain sarwa ireng (selem), saha nganggén tanduk miwah kuping-kupingan kebo. Raris wénten sarana sané kanggé minakadi roras tumpeng, sarwa ulam, jenang sengkolo, miwah pitung porsi jenang suro. Tumpeng punika raris kaajeng sareng-sareng sajeroning pamarginé ngitehin désa.
 Sané kaping kalih inggih punika ngarak 30 krama sané nyuti rupa dados kebo, ngitehin papat desa sané kamanggalain antuk kelihan adat. Ring ungkur arak-arakan kramané wénten keréta san
 Dudonan sané kaping untat inggih punika matetanduran entik padi antuk krama sane kapayasin kadi kebo punika.

Pamargin tradisi kebo-keboan ring Desa Aliyan, taler matiosan, minakadi ring sor puniki.
 Kakawitin antuk nyiagayang umbul-umbul ring wewidangan margi desa.
 Makarya kubangan sané genahné kaanutang ring genah sané jagi kanggén ngarak krama sané kapayasin marupa kebo punika. Kubangan nyinahang artos genah padi sané muponin baas.
 Makarya gunungan asil gumi. Gunungan punika madaging wohwohan miwah sarwa pala tiosan pinaka cihna kasukertan.
 Ider gumi, inggih punika ngarak krama sané marupa kebos punika ngiderin utawi ngitehin desa.
 Pamuput. Dudonan puniki kawastanin ngurit,  inggih punika sang sané madué amongan manados Dewi Sri ngicenin entik padi majeng kelihan adat. Raris, kelihan adat ngicen entik punika mangda katandur antuk para petaniné.

Pustaka 

Budaya Indonésia
Wong Osing
Kabupatén Banyuwangi
Otak-otak inggih punika ajengan khas saking masyarakat Kota Pangkalpinang. Sanganan puniki kasarengin antuk sanganan sane tiosan ritatkala mapupul kaluwarga sami. Sanganan utawi ajengan puniki dados kaajeng adiri utawi kasarengin antuk saos lalah asem, saos tauco yening masyarakat Pangkalpinang ngawastanin Cuka.

Lelintihan 
Sanganan utawi ajengan otak-otak mawit saking tekstur sane lembek. Warga ring Pangkalpinang ngindayang sanganan puniki minakadi wentuk otak sane lembek tur mawarna putih. Yadiastun mawasta otak-otak, nanging otak-otak puniki nenten kekaryanin saking otak sane jakti otak. 

Sanganan otak-otak mesib sareng sanganan sane wenten ring Singapura tur Malaysia. Nanging, sane ngranayang doh beda saking wilayah punika, ring Saos pengenep otak-otak khas Pangkalpinang. Punika masih taler ring soang-soang wilayah wenten sane khas nyane utawi istimewa.

Cara Ngaryanin 
Raga mresidayang ngaryanin otak-otak preragan ring jero soang-soang. Sane jagi kasiapang inggih punika: Pindang Awan, kesuna, bawang, taluh, santen, es batu, penyedap, gula, don biyu, don bawang. 

Puniki tata cara ngaryanin otak-otak: 

 Blender pindang awan tanpa tulang sareng es batu mangda nyag dados siki. 
 Encak kesuna, bawang laut aduk sinarengan sareng pindang awan sane sampun nyag wawu. 
 Icenin santen, gula, penyedap tur don bawang.
 Ambil akidik adonan punika, genahang ring don biyu, tutup.
 kukus adonan punika limang menit. 
 Wusan punika angkat, dados kaajeng, kagoreng utawi kadagingin saos.

Pustaka
Serabi pinaka silih tunggil tatamian sanganan tradisional Indonésia. Sanganan punika sané ketah kauningin wit saking daerah Bandung miwah Solo. Makakalih daerah puniki maderbé rasan serabi soang-soang sané matiosan. Serabi solo akéhan marasa manis antuk adonan pinih tipis, sakéwanten serabi bandung marasa nyangluh saha adonané pinih tebel miwah padet. Serabi punika kapanggang nganggén cara sakadi nguni, minakadi payuk saking tanah barak asapunika taler nganggén adeng miwah saang. Serabi dumun, sampun wénten duk warsa 1923. Serabi wit saking basa Sunda inggih punika kruna "sura" sané mateges ageng (gedé). Serabi ketah kawastanin pancake sané wit saking Belanda. Yening pancake nganggén tepung miwah taluh, adonan serabi kakaryanin nganggén tepung terigu, tepung baas miwah santen nyuh. Serabi puniki kocap pinaka cihna tatamian saking campuhan budaya India miwah Indonesia duk nguni. Yéning ring Bali, wénten taler serabi sané ketah kawastanin jaja laklak, sakéwanten wangunné alitan.

Lakar 
Ring sor puniki katlatarang bahan-bahan sané kanggén rikala ngaryanang kué Serabi. 
 Gula pasir akéhné selaé gram.
 Vanila bubuk atengan sinduk téh.
 Tepung baas satus gram.
 Santen 350 ml.
 Tepung terigu acékot.
 Ragi atengan cékot.
 Don pudak agenepan
 Don biu agenepan
 Uyah seprapat cékot
 Lengis nyuh
 Buah nangka, getep dadosang kotak cenik
 Kalih dasa gram meses coklat
 Vanila bubuk
 Keju

Tata Cara Ngaryanang 
Tata cara ngaryanang kue serabi, inggih punika sakadi ring sor puniki.

 Lablab santené, dagingin don pudak, wewehin uyah utawi tasik, aduk kantos rata saha ngrodok. Raris genahang mangda anget kuku.
 Campuhang makasami bahan tiosan,minakadi tepung baas, tepung terigu, ragi, gula pasir, saha aduk kantos rata. Pulang adonan santen, raris aduk malih.
 Tepak-tepak adonan punika mangda ngenah belig, wusan nika banggiang adonan punika sawetara galah ajam.
 Siagayang payuk pajangkan sané kaolesin lengis nyuh akidik, saha genahang ba duur api sané sedeng.
 Rikala sami sampun sayaga, pulang adonan wawu ka panyangkané, raris jantos kantos ngrodok saha ngenah bolong-bolong, yén sampun ngenah bolong-bolong ring adonané, raris dagingin bubuk vanila, meses coklat, miwah tugelan nangka.
 Raris kaput aji don biu rikala sampun lebeng.

Pustaka 

Sanganan tradisional Indonésia
Saté buntel inggih punika soroh saté saking Kota Surakarta, Jawa Tengah, sané malakar saking ulam kambing katektek, kakaput nganggén muluk kambing lantas kapanggang. Basa saté buntel utama punika mica miwah kécap manis.

Lelintihan 

Saté puniki karipta ring warsa 1948, olih Lim Hwa Youe, sané nuwénang Warung Saté Kambing Tambak Segaran. Saté puniki katetek sekadi saté lilit, sakéwanten mangda nekét rung katikné kapepel-kepel lantas kakaput nganggén muluk kambing. Kruna buntel ring indik puniki maartos ngaput, kruna punika kaanggén antuk ngaparinamain ajengan soroh saté puniki. Warung Sate Kambing Tambak Segaran dados warung saté sané pinih purwa ngenalang soroh saté puniki, sapunika dados langkung kaloktah ring ring Kota Solo, warung puniki kantun ngadeng lan ajeg ngantos mangkin.

Sate Kambing Tambak Segaran inggih punika warung sate sane kasor ring Kota Solo. Warung puniki sampun sue tur maning lais ngadol pinaka be kambing. Sate buntel puniki kalilit antuk lemak kambing sane ngranayang lemak punika nyag yening sampun kaajeng olih pamiarsa. Sate buntel puniki enak yening kaajeng ritatkala kantun panes utawi anget-anget.

Lakaran 
Lakaran antuk makarya saté buntel kambing saking Solo puniki prasida kakepah dados papat, kapertama lakaran utama minakadi ulam kambing miwah muluk kambing sané pacang katektek, taler wénten kécap manis, santen, toya asem, toya, lembaran muluk kambing, katik saté, miwah limo.
Kaping kalih wénten basa alus minakadi bawang, kesuna, ketumbah, isén, jaé, séé sané putih kemanten sampun katiis-tiis, ginten, uyah miwah mica.
Katiga punika basa olés sekadi kécap manis, bebek, miwah lengis. Sané ungkur wénten basa sambel sekadi kécap manis, bawang miwah tabia sané katiis tipis.

Cara Ngaryanin 
Ritatkala iraga mekayunan ngaryanin sate buntel preragan puniki bumbu utawi base sane jagi kaarsayang inggih punika: 
 ulam kambing sane sampun nyag katektek utawi kagiling
 lemak kambing sane sampun katektek
 kecap manis
 santen instan dados
 asem jawa, yeh putih 
 lemak ulam kambing sane lembaran
 tusuk sate 
 juuk nipis utawi lemo
 bawang
 kesuna
 jahe
 sereh, 
 mica
 uyah tur jinten

Puniki tata cara ngaryanin sate buntel: 
 tektek ngantos nyag ulam kambing punika 
 campur ulam kambing sane nyag sareng kecap manis, toya asem jawa, tur basa sane halus wawu. 
 siapang tusuk sate, lilit ulam utawi luluh sate ring katik sate
 siapang tunuan sate, tunu nyambilang dagingin bumbu halus utawi olesan
 yening sampun lebeng, raris genahang ring piring tur dados kaajeng sareng penggenep sane tiyosan.

Pustaka
Lahat (Aksara Bali: ᬮᬳᬢ᭄) inggih punika silih tunggil kecamatan ring Kabupatén Lahat, propinsi Sumatra Selatan, ring panegara Indonésia.

Pamréntahan

Wawengkon administratip 
Kecamatan puniki madué 17 kelurahan miwah 13 désa, inggih punika:

Kelurahan 

 Bandar Agung
 Bandar Jaya
 Gunung Gajah
 Kota Baru
 Kota Jaya
 Kota Negara
 Lahat Tengah
 Pagar Agung
 Pasar Baru
 Pasar Bawah
 Pasar Lama
 Rd. PJKA
 Rd. PJKA Bandar Agung
 Sari Bunga Mas
 Talang Jawa
 Talang Jawa Selatan
 Talang Jawa Utara

Désa 

 Giri Mulya
 Keban
 Kota Raya
 Makarti Tama
 Manggul
 Padang Lengkuas
 Pagar Negara
 Pagar Sari
 Selawi
 Senabing
 Sukanegara
 Ulak Lebar
 Ulak Mas

Pustaka

Pranala jaba 
  Situs Resmi Pamnrentahan Sumatra Selatan 
  Badan Pusat Statistik Pamrentahan Sumatra Selatan
  Situs Resmi Pemerintahan Kabupaten Lahat
  Badan Pusat Statistik Kabupaten Lahat
cutetan: URL dados kauahin/ilang. Yening URL nenten aktip, ngiring kaapus saking lis.

Kabupatén Lahat
Kecamatan ring Kabupatén Lahat
Kecamatan ring Sumatra Selatan
Kota Agung (Aksara Bali: ᬓᭀᬢ​ᬅᬕᬸᬂ) inggih punika silih tunggil kecamatan ring Kabupatén Lahat, propinsi Sumatra Selatan, ring panegara Indonésia.

Pamréntahan

Wawengkon administratip 
Kecamatan puniki madué 22 désa, inggih punika:

 Bangke
 Bintuhan
 Gedung Agung
 Gunung Liwat
 Karang Agung
 Karang Endah
 Kebun Jati
 Kota Agung
 Lawang Agung
 Muara Gula
 Mutar Alam Baru
 Mutar Alam Lama
 Pandan Arang Ulu
 Pagaruyung
 Singapure
 Suka Raja
 Sukarami
 Tanjung Beringin
 Tanjung Bulan
 Tanjung Raman
 Tebat Langsat
 Tunggul Bute

Pustaka

Pranala jaba 
  Situs Resmi Pamnrentahan Sumatra Selatan 
  Badan Pusat Statistik Pamrentahan Sumatra Selatan
  Situs Resmi Pemerintahan Kabupaten Lahat
  Badan Pusat Statistik Kabupaten Lahat
cutetan: URL dados kauahin/ilang. Yening URL nenten aktip, ngiring kaapus saking lis.

Kabupatén Lahat
Kecamatan ring Kabupatén Lahat
Kecamatan ring Sumatra Selatan
Kikim Timur (Aksara Bali: ᬓᬶᬓᬶᬫ᭄​ᬢᬶᬫᬸᬃ) inggih punika silih tunggil kecamatan ring Kabupatén Lahat, propinsi Sumatra Selatan, ring panegara Indonésia.

Pamréntahan

Wawengkon administratip 
Kecamatan puniki madué 32 désa, inggih punika:

 Babat Lama
 Batu Urip
 Binjai
 Bunga Mas
 Cecar
 Cempaka Sakti
 Datar Serdang
 Gedung Agung
 Gelumbang
 Gunung Aji
 Gunung Karto
 Gunung Kembang
 Karang Endah
 Kencana Sari
 Linggar Jaya
 Lubuk Kute
 Lubuk Layang Ilir
 Lubuk Layang Ulu
 Lubuk Nambulan
 Lubuk Tapang
 Marga Mulya
 Muara Danau
 Muara Empayang
 Padu Raksa
 Patikal Baru
 Patikal Lama
 Purwaraja
 Sendawar
 Seronggo
 Suka Harjo
 Tanda Raja
 Tanjung Bindu

Pustaka

Pranala jaba 
  Situs Resmi Pamnrentahan Sumatra Selatan 
  Badan Pusat Statistik Pamrentahan Sumatra Selatan
  Situs Resmi Pemerintahan Kabupaten Lahat
  Badan Pusat Statistik Kabupaten Lahat
cutetan: URL dados kauahin/ilang. Yening URL nenten aktip, ngiring kaapus saking lis.

Kabupatén Lahat
Kecamatan ring Kabupatén Lahat
Kecamatan ring Sumatra Selatan
Jarai (Aksara Bali: ᬚᬭᬿ) inggih punika silih tunggil kecamatan ring Kabupatén Lahat, propinsi Sumatra Selatan, ring panegara Indonésia.

Pamréntahan

Wawengkon administratip 
Kecamatan puniki madué 21 désa, inggih punika:

 Aromantai
 Bandar Aji
 Gunung Raya
 Gunung Megang
 Jarai
 Jemaring
 Karang Tanding
 Kedaton
 Lubuk Sawung
 Mangun Sari
 Muara Tawi
 Nanti Giri
 Pagar Dewa
 Pamah Salak
 Pelajaran
 Penantian
 Sadan
 Serambi
 Sukananti
 Tanjung Menang
 Tertap

Pustaka

Pranala jaba 
  Situs Pamréntahan Sumatra Kelod
  Badan Pusat Statistik Pamrentahan Sumatra Selatan
  Situs Resmi Pemerintahan Kabupaten Lahat
  Badan Pusat Statistik Kabupaten Lahat
cutetan: URL dados kauahin/ilang. Yening URL nenten aktip, ngiring kaapus saking lis.

Kabupatén Lahat
Kecamatan ring Kabupatén Lahat
Kecamatan ring Sumatra Selatan
Pis bolong inggih punika mata uang sané kantos jaman modern puniki maduwe arti penting ring agama (Hindu Bali) lan upakara manut budaya Bali. Ring jamané dumunan, pis bolong utawi Uang Kepeng wantah kaanggé piranti transaksi olih krama Baliné, sakéwala ring jamané mangkin dados piranti upacara manten.

pis bolong punika taler hasil akulturasi budaya Bali miwah budaya Cina. Pinih riin pis bolong kaanggé piranti transaksi sané sah ring gumi Cina. Selanturnyané kabakta olih para dagang Cina ka Bali.

Pis Bolong ring Idup Krama Bali 
Ring jamané mangkin, pis bolong ring Bali kagunayang dados piranti upacara agama. Arti penting pis bolong dados kacingak ring bentuk, bahan, miwah bilangan satuannyané. Pis Bolong puniki stata wénten ring upacara adat Bali, krana kaanggap makta unsur Pancadatu, luir ipun tembaga, timah, besi, perak, miwah emas. 

Ring upacara adat Bali, Panca Datu wantah sarana utama - simbul kasaktian sané ngicén urip, kasucian, miwah sida ngaonang unsur-unsur bhuta utawi ala sané ngrabéda guminé puniki. Panca Datu taler kaanggap simbul Panca Dewata, inggih punika lima maniféstasi Ida Sang Hyang Widhi Wasa.

Akulturasi Cina miwah Bali ring Pis Bolong 

Kawéntenan pis bolong ring Bali nénten sida kapisahang antuk hubungan dagang Bali-Cina. Sekat jaman Dinasti Han ring Cina (206-220 M), hubungan dagang Bali-Cina nglimbak becik pisan. Hubungan Bali lan China ring penggunaan pis bolong wantah simbul antuk nekekang hubungan krama Cina lan krama Bali sané kaungkap ring critra rakyat Bali. Wénten raja Bali kuna sané mapesengan Jaya Pangus ngrabinin putri Cina "Kang Chi Wie". Pawiwahan puniki akéh katolak olih anak ring puri, sakéwala raja Jaya Pangus kayun pisan ngrabinin putri saking Cina punika. Selanturnyané Putri Kang Chi Wie nunas ka raja Jaya Pangus antuk penggunaan pis bolong ritatkala upacara agama ring krama Baliné mangda stata masidikara etnis Bali lan Cina ring gumi Bali.

Pis bolong puniki sampun malekat ring idup maagama krama Baliné. Akéh pisan pis bolong sané wénten gambar Betara, Pitara, utawi aksara suci.

Pustaka
Be Celeng inggih punika silih tinunggil sanganan sane malakar uli celeng utawi bawi. Krupuk yaning selehang artosnyane manut ring KBBI utawi Kamus Besar Bahasa Indonesia inggih punika sanganan sane kaolah antuk adonan tepung, kacampur antuk lumatang udang, utawi ulam laut, lianan ring punika kasayat tipis-tipis utawi kawentuk alat cetak, kajemuh mangdane dangan antuk ngoreng. Artose punika wantah artos Kerupuk manut ring kawentenan umum, nanging Kerupuk Be Celeng malakar antuk celeng tur pinaka sanganan tan abot ring Bali.

Ceciren 
Krupuk Celeng puniki kasenengin olih janane ring Bali anggen ngimbuhin ajengan lianan, menawi; lawar, kuah ares, oret, miwah sane tiyosan. Caciren Krupuk Be Celeng puniki, inggih punika;

 Kaolah antuk lakar dasar celeng utawi bawi
 Kering
 Pakeh
 Mawarna soklat
 Ngeritik

Rahina Napi Kramane Akeh Ngajeng Krupuk Be Celeng? 
Krama Baline katah sampun uning indik Krupuk Be Celeng, riantukan sampun pinaka sanganan rikalaning ngajeng ajengan, Krupuk Be Celeng puniki sampun manados sanganan kaanggen ngimbuhang rikalaning miyunan. Krupuk Be Celeng puniki identik ring rahina Galungan, Kuningan utawi rahina suci HIndu Bali sane lianan, riantukan ring rahina-rahina punika jadmane sida mapupul sareng kulawarga tur ngajeng sinarengan.

Daftar Pustaka
Umah Panjang inggih punika rumah adat Kalimantan Barat sané wangunnyané marupa umah panggung. Umah adat tawah puniki maderbé panjang kantos 180 (satus ulung dasa) meter, linggahné kantos 30 (tigang dasa) méter, saha tegehné 5-8 (lima kantos kutus) méter saking tanah, punika taler tiang sané kanggén nyangga dahat tegeh saha ageng.  Umah Panjang puniki kocap pertama kawangun olih Komunitas Tamambaloh Apalin duk warsa sawetara 1.800 (siu domas). Umah panjang maderbé makudang kawigunan, inggihan punika pinaka genah nyeneng kramané, pinaka genah nglaksanayang saluir parikrama parajanané irika, pinaka genah ngamargiang sahananing upacara agama, asapunika taler pinaka tetujon wisata. Tiosan ring punika, wénten taler kawigunan lianan sané kawastanin kawigunan adat, minakadi kanggén parum adat miwah ngéka saluir pangrencana yéning wénten payudan (paperangan) olih kramané.

Umah panjang kawangun tegeh saha linggah kadi asapunika, mangda sida ngdohin kramané saking mala baya buron sané tawah saha galak, saha ngelidin banjir. Tiosan ring punika taler kanggén nylametang kramané saking meseh sané wit saking suku tiosan.

Katawahan (Keunikan) Umah Panjang 
Umah panjang puniki maderbé makudang katawahan, minakadi:

 Kegenahin kantos dasan kulawarga. Umah panjang sané kaloktah linggah saha ageng puniki nyeneng kantos 60 KK ring tengahin umah punika. Punika mawinan umah panjang pinaka cihna kesatuan miwah persatuan krama suku Dayak Indonesia.
 Filosofi wangun umah panjang. Ulu umah panjang punika marep kangin, sakéwanten tebénné marep kauh. Genah ulu punika nyinahang matanai, sané mateges seleg saha nénten kantos kasép makarya, punika taler tebénné nyinahang surup suryané sané mateges nénten budal utawi wusan makarya sadurung surup suryané.
 Maderbé parinama matiosan. Umah panjang taler kawastanin umah Radank, umah Betang, miwah umah panjai.
 Akéh tanggané ganjil mangda sida ngukuhang kawétenan umah panjang punika. Indiké puniki kambil saking teges Kedis Enggang pinaka pandemik khas Kalimantan Barat sané mateges kukuh saha mawibawa.
 Pinaka genah tetujon wisata. Rasa sagilik-saguluk kramané irika manados cihna persatuan sané kawerdiang kantos mangkin, yadiastun sampun ngranjing ring aab jagat globalisasi. Asapunika taler ring umah radank utawi umah panjang puniki ketah kanggén pinaka genah parum adat rikala nentuang awig-awig krama adat.

Wawangunan Umah Panjang 
Pahpahan sajeroning umah panjang katlatarang ring sor.

 Kamar tamiu. Puniki ketah kawastanin Samik. Kamar tamiu puniki kajangkepin antuk meja bunder sané kawastanin Pene olih komunitas suku Dayak.
 Pente utawi téras. Puniki pinaka genah ngamargiang saluir parikrama adat inggihan punika upacara agama ring kulawarga punika taler upacara tradisi kramané sami.
 Kamar sirep. Biasané kamar puniki magenah saking ulu nika panglingsir utawi reramané, punika taler kasarengin kantos ka tebén sentanané.

Pustaka 

Umah adat ring Indonésia
Siobak (Hanzi: 烧肉), inggih punika ajengan khas etnis Cina sané bakalnyané bawi. Kulit bawi sané renyah, mepadu sareng rasa juicy isinnyané. Nyaratang 4 jam antuk ngamarinasi bé bawinyané sareng campuran tahu barak sané sampun kaferméntasi, 5 bubuk rempah, tasik, lada, tur molésin luur bé punika antuk cuka beras. Kunci resép puniki wantah rasa renyah tat kala kapanggang.

Siobak Singaraja 
Siobak ring Singaraja wantah kulinér sane kasub pisan ring krama Baliné. Kuliner puniki wantah hasil akulturasi sareng budaya etnis Cina sané meneng ring kabupatén Buléléng. Siobak Singaraja / Buléléng madué ciri khas padidi luirnyané bumbu sané akidik tios sareng bumbu saking Surabaya utawi Jakarta sané rasa tauconyané pekat. Dagingnyané kalablab sareng kécap manis utawi asin, wénten taler sané kagoréng. Selanturnyané kahidangin sareng saus / bumbu sekadi bumbu lumpia. Nentén pateh sekadi Siobak Surabaya utawi Jakarta sané dagingnyané kapanggang.

Pustaka
Panganggé Kebaya Jawa pinaka busana adat sané kaloktah ring pulo Jawa. Kebaya punika malengen panjang, taler kentah kanggén rikala upacara adat miwah parikrama formal. Busana kebaya jawa punika ketah mapiranti antuk beludru utawi kain sutera, mawarna selem, pelung, saha barak. Ring tengahné biasané nganggén kamben saha lilitan stagén ring bangkiang. Stagen punika wigunannyane mangda ngwantu mentuk awak sang sané nganggén saha naen jarik utawi kamben batik sané kangg,n mangda nénten makisid mrika-mriki. Sang sané nganggén kebaya jawa ketah sorné kajangkepin antuk nganggé jarik batik panjang sakadi kamben.  Rambut sané istri rikala nganggén kebaya jawa punika ketahnyané masanggul. Mangda prasida kacingakin ayu saha mataksu, rikala sané istri-istri masanggul taler kawewehin antuk kondé saha bunga menuh (melati) ba duurné. Sang sané istri-istri rikala mapayas nganggé kebaya jawa taler kawewehin antuk piranti subeng, kalung, bungkung, gelang, miwah sané tiosan. Wénten taler piranti tiosan sané kabakta, inggih punika kipas. 

Manut ring panglimbak aab jagaté mangkin, kebaya tradisional Jawa taler nglimbak warna miwah modelné nanging nenten kantos ngicalang pakem asliné inggih punika setata nyaga mangda sopan nekepin aurat. Cecirén sané nglimbak prasida kacingak inggih punika saking warnan kebaya, mangkin sampun manca akéh. Kebaya jawa madué filosofi sané nyinahang kasabaran miwah kaayuan. Potongan kebaya jawa taler setata nganutin wentuk awak sang sané nganggén, punika mateges mangda anak istri saking Jawa setata prasida nyaga raga ring dija ja ipun magenah.  Tiosan ring punika, rikala mekebaya sang sané istri-istri kapatutang mangda rikala mamargi nénten krosokan, kaaptiang setata alus banban, duaning punika nyinahang tata titi pinaka sang maraga istri setata ayu alus banban taler ngulangunin sang sané ngatonang.

Cihna (ciri) Kebaya Jawa 
Kebaya jawa taler maderbé ceciren minakadi ring sor puniki.

 Kebaya Jawa ketahnyané mapiranti antuk kain brokat, beludru, nilon, miwah sutera sané tipis.
 Kebaya jawa taler nganggén bordiran pita emas ring pahan baong, tangkah, kantos palan kebaya punika. 
 Wangun (wentuk) baong kebayané ketah mawentuk V, ring arepne rapet miwah tajep ka sor. 
 Wangun (wentuk) lengenné ketah panjang utawi kawastanin wentuk kebaya kartini.

Pustaka
Tradisi adat Ngebabali utawi Ngababali wit saking wawidangan Lampung Barat pamekasnyane ring Desa Negeri Besar. Adat puniki kaprecaya yening mapinunas jagi katrima. Tiosan punika, adat puniki kamargiang pinaka penghormatan majeng leluhur.

Tatujon 
Dumun, tatujon adat puniki kamargiang ritatkala meled matatanduran utawi ngadegang jeroan anyar mangda resik saking aura negatif. Adat puniki kaprecaya prasida kicenin napi sane kaaptiang antuk ngaturang sesajen. Sakewanten manut panglimbak jaman, adat puniki sampun arang kapanggihin.

Tata Cara 
Sajeroning ngamargiang adat Ngebabali puniki madue makudang-kudang tata cara sane patut kamargiang. Ngamargiang tradisi puniki, patut makta sesajen marupa ajeng-ajengan, miwah buron. Tiosan punika, taler wenten syarat sane patut kamargiang, inggih punika ngrauhing tigang genah sane tenget. Yening nenten kamargiang, jagi nemu sangkala.

Pustaka
Patung Christina Martha Tiahahu inggih punika silih tunggil patung sane magenah ring Provinsi Maluku. Patung puniki kawangun antuk tatujon mikelingin ri sahananin jasa-jasa pahlawan istri sane mawit saking tanah Maluku rikanjekan mangupaya ngaelawan para penjajah. Martha Christina Tiahahu lan ajinnyane inggih punika Paulus Tiahahu taler Kapitan Pattimura masikian malawan tanding lan nundung para penjajah ring Nusalaut, Maluku.

Babad 
Patung  Martha Christina Tiahahu punika wenten makakalih kawangun ring maluku, patung sane kapartama utawi patung sane lami wenten ring tengahin utawi pusat Kota Ambon sane kawangun ring warsa 1969, ri sampune kaanugerahin gelar pahlawan nasional sane katur ring dane Martha Christina Tiahahu saking pemerintah, ngelantur kawangun patung sane anyar sane magenah ring pulo Nusalaut sane pinaka genah dane Martha Christina Tiahahu embas lan patung puniki kawangun ri patengahin warsa 2018. Patung puniki kawangun ring tengahin kota ring pusat kota Ambon lan magenah ring samping Kantor DPRD Provinsi Maluku. Patung puniki ngadeg perkasa ri saduurin bukit  Karang Panjang lan marepin ring segara Banda, sane madue tatujon lan suksma antuk mikelingin layonan dane sane kakuburin ring segara Banda. Patung puniki kabuat saking perunggu antuk tegeh patung wantah 6 kantos 7 meter. Yadiastun Patung Martha C. Tiahahu kabuat makta tombak, sakemaon yening karereh ring babadnyane dane Martha Christina Tiahahu wantah masanjata batu ri tatkala maperang tanding ngalawan tentara Belandane. Santukan kaprawiran dan sane kabinawa ri sajeroning utsaha nundung para penjajah saking maluku sane ngangge senjata api Belanda kalawan antuk dane sane wantah masanjata batu, punika maawinan krama ring Maluku maosang dane maka anak istri sane prawira utawi yening basa maluku kabaosang "wanita kabaressi". Aran dane taler kaangge pinaka wastan jalan ring Karang Panjang. Ring dasar monumen madaging tulisan 'Martha C. Tijahahu, mutiara Nusa Laut (Pulau), Pahlawan Nasional RI, yang berjuang untuk mengusir penjajah Belanda dari Maluku, jatuh pada Januari 2, 1818.

Pustaka
Seruit inggih punika ajengan khas daerah Lampung, Indonesia, pinaka masakan bé sané kagoréng utawi kabakar turmaning kacampurang baan sambel sera miwah tempoyak (olahan uli buah durén) utawi poh. Soroh béné minakadi belidé, baung, layis miwah sané lianan. Taler sawireh Lampung nampek saking segara, dados taler nganggén bé pasih. Inemannyané mawasta serbat, pinaka jus buah poh kwini. Ring sakancan toko ajengan tur oléh-oléh, taler wénten sanganan khas mawasta sambel Lampung, lempok (dodol), keripik biu, kerupuk kemplang, manisan, miwah sané lianan.

Sakadi masyarakat ring wewidangan Indonésia, masyarakat Lampung inggih punika masyarakat sané seneng mapupul, ring kulawarga utawi ring banjarannyané. Ipun makasami mapupul  ring acara pawiwahan, adat, miwah acara agama.

Manut segi kultural, Lampung kapah dados kalih masyarakat adat, makadi Lampung Sai Batin lan Lampung Pepadun. Makadua madué kebiasaan mapupul. Ri kala mapupul kaperluang ajengan sané sida kaajeng sareng-sareng. Ajengan punika nénten lian wantah seruit. Sakéwala kebiasaan ngajeng seruit nénten kadruenin olih makasami masyarakat adat. Wantah seruit sané dados tetamian. Manut Lampung Pepadun, seruit pinaka ajengan pokok.

Pranala luar 

 Seruit Recipes  Diarsipkan 2011-02-09 di Wayback Machine.
Lampung
Kaki Lembu Donggala utawi sané ketah kauningin antuk Kaledo puniki wantah ajengan khas masyarakat DOnggala sané magenah ring provinsi Sulawesi Tengah, pamekasnyané ring kota Palu. Ajengan puniki mirip tekén sup buntut, binannyané tulang saking batis lembu tur kasajiang nénten nganggén nasi sakéwala nganggé sela. Tulang punika wantah tulang ring entud sané kantun akéh madaging sumsum. Wénten sané maosang yening Kaledo mawit saking basa Kaili, basa saking masyarakat Palu. Ka maarti Keras, tur Ledo maarti Nénten, punika mawinan Kaledo maarti nénten keras. Ngeninin indik kaledo nikim Jamrin Abubakar pinaka wartawan budaya rin  Donggala sampun ngaryanin cerita utawi legénda sané mamurda Asal Mula Kaledo.
Sintren (ketah kauningin antuk Lais) inggih punika sesolahan tari tradisional masyarakat Jawa. Kesenian niki kaloktah ring sisi kaja Jawa Barat makadiIndramayu, Cirebon, Subang utara, Majalengka, lan sisi kauh Jawa Tengah, makadi Jatibarang, Brebes, Pemalang, Tegal, lan Banyumas. Kesenian Sintren kauningin antuk tarian sané mistis/magis sané mawit saking carita Sulasih miwah Sulandono.

Sintren prasida kabaos sendratari sané kairingin Kanda sané mawentuk tembang. Pinaka panggungnyané inggih punika lapangan sané kasunarin sunaran bulan. Tari puniki masifat spontan tur lugu.

Pustaka
Rujak cingur inggih punika ajengan khas utawi tradisional saking Surabaya, Jawa Timur. Pateh minakadi ajengan sane tiyosan, rujak cingur taler medue ciri khas ring bumbunyane sane jakti wenten tuah ring Jawa Timur kemanten. Akeh warung rujak cingur sane meneng tur ngadol ring luar kota Surabaya nenten mresidayang mapas pinaka rasa sane asli rujak cingur. Sane mawinan sekadi punika inggih ngamolihang bumbu petis sane pas. Rujak cingur puniki ka karyanin mawit saking "cingur" utawi "mulut" ring rujak cingur sekadi mangkin nenten malih nganggen cingur onta, minakadi nganggen cingur sampi sane sampun kalab-lab tur kabersihang.

Lelintihan 
Rujak cingur puniki ajengan sane mawit saking dura negara inggih punika Mesir. Ritatkala Raja Firaun kari nyeneng, ida ngundang juru masak samian jagi masak ring istana antuk ngaryanan Raja ajengan sane istimewa nanging nenten pas ring arsa sang Raja. 

Nadak ri sedek punika wenten laut anak lanang sane mawasta Abdul Rojak maktayang ajengan nganggen bungkus don biyu. Disampune kaperiksa olih para punggawa Raja, Raja nyicip. Wusan nika, raja merayunan minakadi anak sane sampun seduk ngantos peluh ida nyrekcek.

Raja Firaun seneng ida sareng ajengan olih Abdul Rojak puniki, laut Abdul Rojak kaicen kapal laut, tanah tur maning dados juru masak ring istana. Abdul Rojak mamelitin hadiah sane sampun kaicen. Abdul Rojak tuah ngambil kapal laut manten. Lantas ipun ngwedarang resep punika.

Cara Ngaryanin 
Ring beten puniki alat utawi bahan sane jagi kasyagayang yening semeton jagi mekayunan ngaryanin rujak cingur ring genah soang-soang: 

 cingur utawi mulut sampi 
 nanas kairis
 bengkuang kairis
 timun cenik kairis
 poh nguda kairis
 tempe magoreng
 tahu cenik-cenik kagoreng
 kangkung tur rebus akejep manten
 utik-utik kecorin toya anget
 lontong utawi tipat

Lianan sareng bumbu ring ajeng, wenten malih bumbu petis sane cutet wenten. inggih punika: 

 toya asem jawa
 toya mateng
 kacang tanah sane sampun magoreng
 kesuna
 biu batu nguda
 gula jawa utawi gula bali
 sere 
 petis udang 
 tasik/uyah. 

Puniki tata cara ngaryanin rujak cingur: 

 lab-lab cingur sampi punika ngantos mes 
 saus petis: ulig bumbu sami ngantos halus, dagingin asem jawa tur toya sacukupnyane
 aduk ngantos kentel
 genahang potongan sayur utawi sane tiyosan ring piring 
 siram utawi siam potongan iwawu nganggen saus petis 
 rujak cingur sampun sayaga jagi kaajeng.

Pustaka